เสิร์ฟหุ้น mai กำไร Q1/59 โตอู้ฟู่
บริษัทจดทะเบียนใน mai จำนวน 120 บริษัท (จาก 122 บริษัท ไม่รวมบริษัทที่เข้าข่ายอาจถูกเพิกถอนที่อยู่ในกลุ่ม NC) นำส่งผลการดำเนินงานประจำไตรมาส 1 ปี 59 พบว่าบริษัทที่มีกำไร 86 บริษัท คิดเป็น 72% ของบจ. ที่ส่งงบการเงินทั้งหมด
28 พ.ค. 2559

–เส้นทางนักลงทุน–
 
บริษัทจดทะเบียนใน mai จำนวน 120 บริษัท (จาก 122 บริษัท ไม่รวมบริษัทที่เข้าข่ายอาจถูกเพิกถอนที่อยู่ในกลุ่ม NC) นำส่งผลการดำเนินงานประจำไตรมาส 1 ปี 59 พบว่าบริษัทที่มีกำไร 86 บริษัท คิดเป็น 72% ของบจ. ที่ส่งงบการเงินทั้งหมด โดย บจ. Mai มียอดขายรวม 31,036 ล้านบาท ลดลง 0.14% จากงวดเดียวกันของปีก่อน 31,081 ล้านบาท และกำไรสุทธิรวมลดลงเป็น 1,782 ล้านบาท ลดลง 19.47% จากงวดเดียวกันของปีก่อน 2,213 ล้านบาท
เหตุที่กำไรสุทธิของ บจ. Mai ในช่วงไตรมาส 1 ปรับตัวลดลง เนื่องจากมีบาง บจ. ที่มีลักษณะธุรกิจที่มีความผันผวนของผลประกอบการสูง ทำให้เมื่อเทียบกับช่วงเดียวกันของปีที่แล้วกำไรสุทธิรวมปรับตัวลดลง 
หากพิจาณาเป็นรายบริษัท พบว่า มีบริษัทที่สามารถทำกำไรสุทธิเพิ่มขึ้นจากงวดเดียวกันของปีก่อน และกำไรสุทธิสามารถพลิกมามีกำไรเมื่อเทียบกับช่วงเดียวกันของปีก่อนที่ขาดทุน (โดยสัดส่วนเกิน10%) อาทิ TVD, SR, 2S, PICO, TPCH, UAC, ADAM, PSTC, AF, GTB, TVT, CHOW, KOOL, PPS, TRT, FOCUS, ACAP, BGT, THANA, PIMO, SWC, PJW, AGE, MBAX, DCORP, ATP30,PPM, KCM, FPI, IRCP, TNP, MOONG, CPR, XO, TMW, FSMART, SPA, CCN, TACC, HTECH, TNH, WINNER, ECF, FIRE, LIT, BKD, EA, JUBILE, BOL, APCO, ARROW และTAPAC (ตัวเลขกำไรสุทธิดูได้จากตาราง)
ขณะที่บริษัทมีกำไรสุทธิไตรมาส 1/59 สูงสุด 3 อันดับแรก 1. บริษัท ทีวี ไดเร็ค จำกัด (มหาชน) หรือ TVD รายงานผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่  35.38 ล้านบาท หรือ 0.0544 บาทต่อหุ้น เพิ่มขึ้น 54,975.72% จากช่วงเดียวกันของปีก่อนที่มีกำไรสุทธิ 0.06 ล้านบาท หรือ 0.0001 บาทต่อหุ้น เป็นผลจากรายได้ในช่องทางการตลาดแบบตรงเพิ่มขึ้น 223 ล้านบาท ผลจากระบบการออกอากาศและการจัดลำดับ ช่องสถานีดิจิตอลจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช) เริ่มลงตัวทำให้การจาหน่ายสินค้าทางทีวีได้เพิ่มมากขึ้น และการขยายตัวของการขายสินค้าช่อง Online และรายได้ในช่องทางการตลาดทั่วไป (ร้านค้า) เพิ่มขึ้น 29 ล้านบาท จากการเพิ่มประสิทธิภาพในการขายในทุกร้านค้าทั่วประเทศ
2.บริษัท สยามราช จำกัด (มหาชน) หรือ SR รายงานผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่  4.23 ล้านบาท หรือ 0.01 บาทต่อหุ้น เพิ่มขึ้น 6,956.67% จากช่วงเดียวกันของปีก่อนที่มีกำไรสุทธิ 0.06 ล้านบาท หรือ 0.00 บาทต่อหุ้น สาเหตุจากการปรับตัวลงของค่าใช้จ่ายผันแปรที่สอดคล้องกับยอดรายได้ที่ลดลง และมีการลดค่าใช้จ่ายในการขายและบริการจากการดำเนินงานหลายรายการลง
3.บริษัท 2 เอส เมทัล จำกัด (มหาชน) หรือ 2S รายงานผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่  102.24 ล้านบาท หรือ 0.34 บาทต่อหุ้น เพิ่มขึ้น 6,391.37% จากช่วงเดียวกันของปีก่อนที่มีกำไรสุทธิ 1.58 ล้านบาท หรือ 0.01 บาทต่อหุ้น เป็นผลจากรายได้จากการขายเพิ่มขึ้นเล็กน้อย ขณะที่ต้นทุนขายรวมเพิ่มขึ้น เนื่องจากต้นทุนวัตถุดิบที่ใช้ในการผลิตที่มีในสต็อคมีราคาต้นทุนที่ต่ำลง
อย่างไรก็ตาม แม้ว่าภาพรวมผลกำไรสุทธิของ บจ.mai จะปรับตัวลง แต่ทางกลับกันก็ยังมีบริษัทหลายๆ บริษัทที่ยังสามารถโชว์ผลการดำเนินงานได้แข็งแกร่ง
และหวังว่าผู้บริหารแต่ละบริษัทจะยังคงสร้างผลกำไรสุทธิในไตรมาสต่อๆ ไป
…
 
ผลการดำเนินงานไตรมาส 1/2559 ของบริษัทที่อยู่ในตลาด Mai ที่มีกำไรสุทธิเติบโตเกิน 10%